У наш горад Якаб прыехаў з Мядзела. Перад гэтым ён паспеў наведаць Вільню, Рыгу і Талін. З сабой у яго веласіпед, палатка і цёплыя рэчы. Першую ноч у Беларусі англічанін правёў у лесе на Мядзельшчыне. – Увечары я паставіў палатку ў лесе і спакойна правёў там ноч, – кажа Якаб. – А раніцай, калі пачаў збірацца, убачыў абапал дарогі знакі, якія папярэджваюць, што ў лесе ёсць ваўкі і мядзведзі. Добра, што заўважыў іх толькі зранку!